Након Зенгијеве смрти његова земља је подељена: Мосул је наследио Саиф ад-Дин Гази, а Алепо Нур ад Дин који се показао једнако способним као и његов отац. Успешно се одбранио од крсташких напада током Другог похода и успео да им поквари опсаду Дамаска. Године 1149. поразио је антиохијског владара Ремона од Поатјеа у бици код Инаба, а до краја следеће године довршио освајање територије Едесе. Године 1154. осваја Дамаск.